270 C. PLINII HIST. NAT. LIB. XXIII. 



discutit sudores. Duritias magis diffundit. Lethargicis 

 auxiliare , et inclinato morbo. Oculorum claritati con- 

 fertaliquid, cum pari portione mellis acapni. Capitis]do- 

 loribus remedium est. Item ardoribus in febri cum aqua : 

 et si vetusti non sit occasio , decoquitur, ut vetustatem 

 repraesentet. 



De cicino oleo, xvi. 



XLI. Oleum cicinum bibitur ad purgationes ventris 

 cum pari caldae meusura. Privatim dicitur purgare prae- 

 cordia. Prodest et articulorum morbis, duritiis omni- 

 bus, vulvis, auribus, ambustis. Cum cinere vero muri- 

 cum , sedis inflammationibus , item psorae. Colorem 

 cutis commendat , capillumque fertili natura evocat. 

 Semen ex quo fit, nuUa animans attingit. Ellychnia ex 

 uva" fiunt, claritatis praecipuse. Ex oleo lumen obscurum 

 propter nimiam pinguitudinem. Folia igni sacro illinun- 

 tur ex aceto : per se autem recentia mammis et epi- 

 plioris. Eadem decocta in vino inflammationibus, cum 

 polenta et croco : per se autem triduo imposita faciem 

 purgant. 



